حملة خايبة نايضة ضد الصحافية نورا الفواري في جريدة “الصباح” من بعد مقال ديالها بعنوان “التراويح.. الفوضى”، شي صفحات مجهولين وشي حسابات فايسبوكية شبعو فيها سبا، وكاين لي وصل لدرجة التهديد وقال انها غادي دوز أكفس رمضان في حياتها. هاد المعلقين ماقراوش المقال وخلاو العنوان يحرك ليهم المشاعر لي على سبة. كيفاش هادي 2019 وباقي بنادم متخلف وماكيآمنش بحرية التعبير، وتقبل الرأي ورأي الاخر والاختلاف لا يفسد للود قضية. وفي تعليقها على المقال كتبات الفواري: “عزيزي المصلي. صلاتك تعنيك وحدك وتدخل في إطار علاقتك الفردية والشخصية مع الله. يمكنك أن تؤديها في بيتك، إذا لم تجد مكانا لك في المسجد، وتحتسب لك في ميزان حسناتك. فالمهم أن تكون نابعة من القلب خالصة لوجه الإله. لست مضطرا إلى إزعاج الناس وعرقلة طريقهم حتى يرضى عنك ربك. والأهم من هذا كله، أن تفهم أنك لست أفضل من ذلك الذي يصلي في منزله، أو حتى من ذلك الذي لا يصلي أصلا”. وفي الأخير لي معارفينش صحاب الصحفات أن التهديد كيدي للحبس وكيعاقب عليه القانون، وماعندهمش الحق يسبوها ويشهرو بيها. هي ما كتهدرش على الصلاة وعلى الدين. كتتكلم على سلوكيات بعض المصلين، ومن حقها تعبر على هاد الشي. 
لحماق بعينيه. حملة تهديدات ضد الصحافية نورا الفواري حقاش كتبات: صلاتك تعنيك لست مضطرا لازعاج الناس وعرقلتهم